Publication: Magyar Közlöny
Issue: MK-1998-8 (Year: 1998, Number: 8)
Era: 1990-2004
Section: az 5/1998. (II. 11.) FM rendelethez
Paragraph Index: 81

b) Ha a szaporítótábla területe 2 ha-nál nagyobb, de minősítési munkadíja nem éri el a 7000 forintot, akkor díjminimumként 7000 forintot kell az igénybevevőnek megtéríteni. 1.2. Ha az Országos Mezőgazdasági Minősítő Intézet illetékes területi központjának szakembere szántóföldi ellenőrzés céljából a helyszínen megjelenik és az ellenőrzést az akadályozza, hogy a bejelentést tevő a szaporítás meghiúsulásának, kipusztulásának, megsemmisülésének tényét a szántóföldi ellenőrzés megkezdése előtt nem közölte az Országos Mezőgazdasági Minősítő Intézet illetékes területi központjával, a bejelentést tevő a jegyzőkönyvben rögzített szaporítótáblánként 1000 forint pénzbírságot tartozik megfizetni.* 1.3. A vetőmag-előállító kérése alapján a szántóföldi ellenőrzésben részesített szaporítótábla felülvizsgálatáért, illetve a jóvátehető hiba miatti alkalmatlan minősítés esetén a megismételt ellenőrzésért újabb szemledíjat (táblánként legalább 10 000 forintot) kell téríteni. 1.4. Standard szaporítások nyilvántartásra történő bejelentése tételenként 2500 forint. Standard szaporítások vetőmag-előállító által kérelmezett szemléje — területnagyságtól függetlenül — tételenként 6000 forint. Az Országos Mezőgazdasági Minősítő Intézet által kezdeményezett ún. szúrópróba szerinti ellenőrzés továbbra is díjmentes.

Source: https://magyarkozlony.hu/hivatalos-lapok/b1d5b9d2b6a3ee598b86ab09063f62631c9adaad/dokumentumok/80f3052638ca2fe46be8d495a9f379976db9435e/letoltes